b"\n_START_ARTICLE_\nHabitatge al carrer del Forn, 35\n_START_SECTION_\nDescripci\xc3\xb3\n_START_PARAGRAPH_\nEdifici entre mitgeres de planta rectangular, actualment format per tres habitatges independents. La teulada, conjunta, t\xc3\xa9 el carener paral\xc2\xb7lel a la fa\xc3\xa7ana principal; el r\xc3\xa0fec, de volada considerable, \xc3\xa9s disposat amb l\xc3\xadnies denticulades en degradaci\xc3\xb3._NEWLINE_El conjunt consta de planta baixa, pis i golfes. A baix les obertures s\xc3\xb3n allindades, tot i que cap de les tres mostra un aspecte similar. Al primer pis, separat per una cornisa motllurada, s'obren tres balcons, estructurats per un arc escarsser rebaixat i brancals adovellats. Les golfes, separades del pis per una l\xc3\xadnia d'imposta, s'il\xc2\xb7luminen mitjan\xc3\xa7ant tres finestres gaireb\xc3\xa9 quadrades amb estructura de pedra.\n_START_SECTION_\nHist\xc3\xb2ria\n_START_PARAGRAPH_\nCasa que consta actualment de tres habitatges, encara que inicialment \xc3\xa9s possible que hi compt\xc3\xa9s amb un de sol."